《重游天竺》
宋代·连文凤

何年飞去竺国峰，下际沧海蟠蛟龙。
崛奇诡怪献万状，八国播荡吹不融。
千年老藤无根树，长疑上有仙人住。
山空月白玄猿啼，咫尺蓬莱隔尘雾。
瑶草春深不复妍，荆棘花开颜色鲜。
谁驱蛮风煽劫火。神惊鬼哭愁山川。
又疑黑衣故宰相，香火未冷今生缘。
欲挟须弥还北海，未必神通能广大。
康回冯怒相倾摧，神气未完支节解。
穿崖凿谷何时宁，混沌死矣灵不灵。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。